“หุ้นเอเชีย” เปิดลบ! หลังดัชนี S&P500 ร่วงหนัก-หยวนอ่อนค่ารอบ 14 ปี
“หุ้นเอเชีย” เปิดลบ! หลังดัชนี S&P500 ของตลาดหุ้นสหรัฐทำนิวโลว์รอบ 2 ปี และหยวนอ่อนค่าที่สุดใน 14 ปี
“หุ้นเอเชีย” เปิดลบ! หลังดัชนี S&P500 ของตลาดหุ้นสหรัฐทำนิวโลว์รอบ 2 ปี และหยวนอ่อนค่าที่สุดใน 14 ปี
28 ก.ย. 2565

ผู้สื่อข่าวรายงานว่า ตลาดหุ้นเอเชียเปิดลบ หลังดัชนี S&amp;P500 ของตลาดหุ้นสหรัฐทำนิวโลว์ของปี 2565 เมื่อคืนนี้ ขณะที่สกุลเงินหยวนทั้งในตลาดต่างประเทศและในประเทศร่วงสู่ระดับอ่อนค่าที่สุดนับตั้งแต่ปี 2551
ดัชนี NIKKEI 225 ตลาดหุ้นญี่ปุ่นเปิดวันนี้ที่ 26,422.86 จุด ลดลง 149.01 จุด หรือ -0.56%, ดัชนี HSI ตลาดหุ้นฮ่องกงเปิดวันนี้ที่ 17,703.39 จุด ลดลง 156.92 จุด หรือ -0.88% และดัชนี SSE Composite ตลาดหุ้นจีนเปิดวันนี้ที่ 3,089.10 จุด ลดลง 4.76 จุด หรือ -0.15%
สำหรับรายงานการประชุมนโยบายการเงินประจำเดือนก.ค.ของธนาคารกลางญี่ปุ่น (BOJ) ระบุว่า กรรมการกำกับนโยบายการเงินบางรายคาดการณ์ว่าดัชนีราคาผู้บริโภค (CPI) ซึ่งเป็นมาตรวัดเงินเฟ้อที่สำคัญจะชะลอตัวลงในปีการคลัง 2566 แม้ราคาสินค้าโภคภัณฑ์จะปรับขึ้นอย่างต่อเนื่องก็ตาม
ด้านดัชนีเฉลี่ยอุตสาหกรรมดาวโจนส์พลิกจากการปรับตัวขึ้นในช่วงแรกที่ประมาณ 400 จุด สู่การย่อตัวลง 125.82 จุด หรือ -0.43% แตะที่ 29,134.99 จุด ในช่วงปิดตลาด ส่วนดัชนี Nasdaq ปรับตัวขึ้น 0.25% แตะที่ 10,829.50 จุด